Meginástæðan fyrir byggingu Berlínarmúrsins var stöðugur straumur fólks frá AusturÞýskalandi til Vestur-Þýskalands . Þegar hafist var handa við að reisa múrinn 13. ágúst 1961 höfðu 2,5 milljónir manna yfirgefið Austur-Þýskaland frá því það var stofnað árið 1949 . Fólksflóttinn náði hámarki 1961 , fyrstu tvær vikurnar í ágúst það ár fóru 159.730 manns til Vestur-Berlínar . Vísindavefur Háskóla Íslands – 2. 12. 2009 ; höf. : Hjálmar Sveinsson dagskrárgerðarmaður hjá Ríkisútvarpinu Leppstjórn Kremlarbænda í Austur-Þýskalandi lét sér ekki nægja að reisa múr og breyta landinu öllu í fangabúðir . Alþýðulýðveldið raðaði upp hermönnum og landamæravörðum meðfram öllum múrnum , notaðist við gaddavír , vélbyssuturna , jarðsprengjur og hunda . Þrátt fyrir það hélt fólk áfram að reyna að flýja í frelsið með öllum ráðum , eins og myndin að ofan ber með sér . Jafnvel hermönnum einræðisstjórnarinnar , líkt og hinum 19 ára gamla landamæraverði Hans Conrad Schumann , ofbauð verkamannaparadísin og lögðu líf sitt í bráða hættu til þess að flýja vestur yfir . Opinberar tölur segja að 136 manns hafi verið drepnir við að reyna að komast yfir Berlínarmúrinn af landamæravörðum Austur-Þýskalands og um 200 særst . Þúsundir eru taldir hafa verið fangelsaðar vegna flóttatilrauna . Sigurður Már Jónsson , fyrrverandi ritstjóri Viðskiptablaðsins og blaðamaður um langt skeið , hefur hins vegar bent á að opinberu tölurnar séu rangar : Miðað við grimmdaræði kommúnista víða annars staðar þá eru tölurnar til þess að gera hófstilltar í Austur-Þýskalandi . Milli 13. ágúst 1961 og þess þegar landamærin vestur voru opnuð 9. nóvember 1989 eru skráð 186 mannslát við landamærin austan megin . Þegar hins vegar farið var að skoða í skjalasöfn Stasi kom í ljós að minnsta kosti 825 manns höfðu goldið með lífi sínu tilraunir til að flýja vestur . Þetta kom fram í málsskjölum þegar réttað var yfir meðlimum austur-þýska öryggisráðsins . Til viðbótar því sem átti sér stað við landamæri voru óskilgreind dauðsföll úti um allt Austur-Þýskaland sem verða helst rakin til lögregluyfirvalda . Haustið 1991 var búið að skrá 4.444 dráp eða morðtilræði þar sem ekki var ljóst hvað hafði orðið um fórnarlambið . Þessar tölur eru því enn að breytast . Því til viðbótar komu um 40.000 dómsúrskurðir þar sem ákæruefnin voru pólitísk . Talið er að um 240.000 manns hafi þurft að dvelja um lengri eða skemmri tíma vegna pólitískra skoðana í austur-þýskum fangelsum . Samt er sagt fullum fetum í Krakkafréttum RÚV að í Berlín hafi verið reistur múr „ til að aðgreina borgarhlutana “ , rétt eins og að um það hafi nú bara ríkt víðtæk samstaða í skipulagsmálum . Og svo höfuðið bitið af skömminni með því að bæta við að það hafi „ líka [ verið ] gert til að koma í veg fyrir að fólk flyttist á milli , aðallega frá austri til vesturs . “ Líka ?! Aðallega ?!! Nei , sá var eini tilgangur þessa ógeðslega minnismerkis alræðisins , sem reist var einhliða af austur-þýskum stjórnvöldum , að koma í veg fyrir að íbúarnir gætu flúið í frelsið . Að halda þeim föngnum . Og það var ekkert aðallega frá austri til vesturs , heldur einvörðungu . Það flúði enginn austur yfir og það átti enginn von á skoti í bakið við að láta sér detta í hug að fara austur yfir Múr . Óðinn bíður leiðréttingar frá Krakkafréttum og afsökunarbeiðnar frá Ríkisútvarpinu . Hjálmar Sveinsson , borgarfullltrúi og fyrrverandi dagskrágerðarmaður á Ríkisútvarpinu , má eiga að hann sagði satt og rétt frá í pistli sínum fyrir Vísindavefinn árið 2009 . En Hjálmar okkar Sveinsson var ekki endilega með puttann á púlsinum í nóvember árið 1989 þegar hann skrifaði í Þjóðviljann heitinn um þjóðarviljann í Austur-Þýskalandi eins og hann kom honum fyrir sjónir þegar það molnaði úr múrnum fyrir 30 árum . Eða vildi sjá það . Í viðtölum við austur-þýska borgara , sem undanfarna daga hafa verið að virða dýrð Vestur Berlínar fyrir sér , hefur komið skýrt fram : að þeir óttast talið um endursameiningu , að þeir yilja vera áfram Austur-Þjóðverjar , að þá dreymir um þjóðfélag sem er öðru vísi en það gamla og líka öðru vísi en það vestur-þýska . […] Það leikur enginn vafi á að þessar tvær ræður [ ræður Stefan Heym og Christa Wolf ] endurspegla skoðanir og tilfinningar fjölmargra Austur-Þjóðverja um þessar mundir : gleði yfir að hafa varpað af sér okinu , tortryggni gagnvart ráðamönnum sem allt í einu eru búnir að venda um og draumur um lýðræðislegan sósíalisma . Fyrstu þingkosningar í Austur-Þýskalandi fóru fram í mars 1990 . Síðast höfðu frjálsar kosningar verið haldnar í nóvember 1932 . Kristilegir demókratar , flokkur Helmuts Kohl kanslara , fékk 40,8% atkvæða . Sósíalistarnir í SPD fengu 21,9% atkvæða . Flokkurinn Partei des Demokratischen Sozialismus eða Demókratíski sósíalistaflokkurinn fékk 16,4% atkvæða . Samanlagt fengu þessir sósíalistaflokkar minna fylgi en hægriflokkurinn Kristilegir demókratar . Hjálmar Nostradamus Sveinsson hefur hugsanlega horft ( eða speglað sig ) skakkt í kristalskúluna , þegar hann skrifaði grein sína fimm mánuðum fyrr . Nú eða að spádómurinn hafi byggt á því fólki sem hann umgekkst í Berlín , og síðar á Ríkisútvarpinu og nú í Samfylkingunni . Eyðileggingarmáttur kommúnismans , og litla bróður sósíalsismans , hefur enn mikil áhrif á gömlu kommúnistaríkin í Austur-Evrópu . Lífsgæði og velmegun eru þar enn miklu minni en í vestri þótt þrjátíu ár séu liðin frá falli kommúnismans . Austur-Þýskaland var raunar mun betur statt efnahagslega heldur en hin kommúnistaríkin . Þjóðverjarnir voru að jafnaði betur menntaðir og landið var iðnríki . Skyldmennin í vesturhlutanum höfðu þar einnig nokkur áhrif , en peningar , matar - og fatasendingar voru tíðar . Samt hefur það enn ekki náð sér fyllilega á strik . Verg landsframleiðsla á mann í Vestur-Þýskalandi var næstum tvöfalt hærri en í austri frá byggingu múrsins árið 1961 fram til 1990 þegar ríkin sameinuðust . Austan múrsins talaði heldur enginn um efnahagsundur nema í bitrum hálfkæringi . Enn í dag er verg landsframleiðsla lægri í austurhlutanum eða um 82% af því sem hún er í vesturhlutanum . Mörgum í austurhlutanum finnst þeir vera annars flokks borgarar þrátt fyrir að sameiningin hafi átt sér stað fyrir 29 árum síðan . Það jákvæða sem hefur gerst er að frá sameiningu hefur atvinnuleysi lækkað úr 20% í 6% . Það er eins gott að varast vinstri beygjurnar . Því afleiðingarnar geta varað lengi . Umfram allt má þó ekki gleyma þessari sorgarsögu , þegja yfir henni eða láta eins og þar hafi aðeins togast á austur og vestur , sárasvipaðar fylkingar að öðru leyti , eiginlega jafngild , eins og látið var að liggja við börnin . Það er bæði rangt og illa gert , hvort sem um er að kenna heimsku eða pólitískri blindu undir yfirvarpi hlutleysis Ríkisútvarpsins . Verg landsframleiðsla á mann árið 1990 Úr árbók Bandarísku leyniþjónustunnar 1990 , verg landsframleiðsla á mann í Bandaríkjadölum eftir löndum :